# Zápis zo zasadnutia Komisie výstavby a územnej správy pri MsZ

# v Šamoríne

#  zo dňa 8.9.2021

## Zasadnutie otvorila odborná konzultantka stavebnej komisie pani Ing. Erika Szelle. Privítala všetkých prítomných a následne otvorila rokovanie s nasledovným programom:

1. **Prerokovanie došlých žiadostí**
2. **Ostatné**
3. **Prerokovanie došlých žiadostí**
4. **MNM Tech s.r.o. –** Žiadosť o odkúpenie verejného vodovodu a verejnej kanalizácie

Komisia po prerokovaní žiadosti požiadala o doplňujúce informácie a doloženie kolaudačného rozhodnutia a súhlas budúceho prevádzkovateľa o prevádzkovaní vodovodnej a kanalizačnej vetvy. Za návrh hlasovalo 5 poslancov.

1. **SBD Šamorín –** Žiadosť o povolenie výstavby prístupovej rampy

Komisia prerokovala uvedenú žiadosť a odporučila realizáciu rampy na pravej strane ale za dodržania zákona, ktorý ustanovuje podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Za návrh hlasovalo 5 členov.

1. **Vladimíra Horváthová -** Žiadosť o nájom za informačnú tabuľu

Nakoľko sa so žiadosťou už zaoberá iné oddelenie na Mestskom úrade Šamorín, komisia výstavby brala žiadosť na vedomie a ďalej sa k nej nevyjadrovala.

1. **Packeta Slovakia s.r.o. –** Žiadosť o nájom pozemku

Komisia prerokovala uvedenú žiadosť a požiadala o doplňujúce informácie a odporúča stretnutie s predstaviteľmi spoločnosti Packeta Slovakia s.r.o.. Nakoľko v žiadosti žiadajú prenájom pozemkov aj v k.ú Mliečno, komisia odporúča aby žiadosť bola prerokovaná aj vo výbore mestskej časti Mliečno.

1. **Ozogány Katalin** – Žiadosť odkúpenie pozemku

Nakoľko sa dotknutý pozemok nachádza v k.ú. Mliečno, komisia výstavby odporúča uvedenú žiadosť najprv prerokovať vo výbore mestskej časti Mliečno.

6. **Ing. Zoltán Móricz** - Návrh na zámenu pozemkov

Komisia po prerokovaní žiadosti naďalej odporúča prenájom pozemku a neodporúča zámenu pozemku. Za návrh hlasovalo 5 členov komisie.

* 1. **DUNAJ –** spoločenstvo vlastníkov bytov - Žiadosť o dlhodobý prenájom pozemku

Žiadosti 7 a 8 komisia prerokovala ako jeden bod . Komisia odporučila žiadostiam vyhovieť za podmienok ,že prenajatý priestor ostane naďalej verejne dostupný bez oplotenia a pri výstavbe ihrísk budú dodržané všetky stavebné zákony a normy ktoré sa vzťahujú na detské ihriská. Za návrh hlasovalo 5 členov.

1. **Slovenská autobusová doprava Dunajská Streda, a.s. –** Zmluva o nájme parkovacích miest

Komisia po prerokovaní žiadosti odporúča prenájom pozemku pre SAD Dunajská Streda, a.s.. Za návrh hlasovalo 5 členov.

1. **Ing. Viktor Matúš** – Žiadosť o prevod nájomného práva na syna

Komisia prerokovala uvedenú žiadosť a odporučila žiadosti vyhovieť. Za návrh hlasovalo 5 členov.

1. **Táňa Tomasch -** žiadosť o vydanie súhlasu na vybudovanie odstavnej plochy

Po prerokovaní žiadosti, komisia odporučila detailné vypracovanie celkovej situácie navrhovaných parkovísk a jestvujúceho stavu dotknutého územia. Ďalej doplniť projekt o bilancie regulatív, ktoré udáva územný plán Mesta Šamorín – index zastavanosti, koeficient zelene.

1. **Ostatné**

Členovia komisie sa zaujímali o aktuálnom stave projektov a boli informovaný o podaní žiadosti vlastníkov pozemkov pod záhradami, ktorípodali žiadosť o napojenie na kanalizáciu na západoslovenskú vodárenskú spoločnosť a požiadali Mesto Šamorín o spolu prácu a podporu pri riešení ich situácie.

Zapísali: Ing. Michal Paško

 Ing. Erika Szelle

 odborná konzultantka stavebnej komisie